'મોતનું બાથટબ નથી, આ છે ન્યૂઝનું મોત'\nશ્રીદેવીનાં મૃત્યુને લઈને સોશિયલ મીડિયામાં વિવિધ રીતે વાતો થવા લાગી હતી. ઘણી ન્યૂઝ ચેનલોએ શ્રીદેવીનાં મૃત્યુનાં કથિત કારણો પર સ્પેશિયલ શો ચલાવ્યા હતા.

આ સમગ્ર ઘટના વચ્ચે અનેક લોકોએ સોશિયલ મીડિયા પર પોતાનો ગુસ્સો દર્શાવ્યો હતો.

સોમવારે દુબઈ પોલીસે જણાવ્યું કે શ્રીદેવીનું મૃત્યુ બાથટબમાં અકસ્માતે ડૂબવાથી થયું છે.

કેટલીક ન્યૂઝ ચેનલોએ 'બાથટબનો સેટ' લગાવી વિશેષ શો બતાવ્યો હતો, તો કેટલાકે એકદમ આગળ વધી 'ટબમાં તરતા શ્રીદેવી' દેખાડ્યાં હતાં.

એક અન્ય ટીવી ચેનલે 'ટબની બાજુમાં બોની કપૂર'ને ઊભા રાખ્યા હતા.

તમને આ વાંચવું પણ ગમશે:

'ન્યૂઝની મોત' હેશટેગ સાથે ઘણાં વરિષ્ઠ પત્રકારો અને લોકોએ આવી 'સેન્સેશનલ રિપૉર્ટિંગ'ની ટીકા કરી હતી.

તથ્યો નહીં, અટકળોને આધારે કવરેજ

વરિષ્ઠ પત્રકાર અને ન્યૂઝલોન્ડ્રીનાં એડિટર-ઇન-ચીફ મધુ ત્રેહન પણ આ પ્રકારના રિપૉર્ટિંગને યોગ્ય માનતાં નથી.

તેમણે જણાવ્યું કે, 'બે દિવસથી ભારતીય મીડિયામાં જે ચાલી રહ્યું છે તે પત્રકારત્વ નથી. પત્રકારત્વ તથ્યો પર થાય છે. અહીં તો સંપૂર્ણ કવરેજ જ અટકળો પર છે. કોઈને પૂર્ણ વાતની ખબર નથી. મીડિયા શ્રીદેવીના ફેસ લિફ્ટ અને ડાયટ પિલ પર વાત કરી રહી છે. પત્રકારોએ પોતાની ઇજ્જત બચાવી રાખવી જોઈએ.'

વરિષ્ઠ પત્રકાર અને ઈન્ડિયન એક્સપ્રેસના કૉલમિસ્ટ શુભ્રા ગુપ્તાનો મત પણ તેમનાથી અલગ નથી. 

શુભ્રા કહે છે, ''માની લીધું કે કોઈ સેલિબ્રિટીની અચાનક મૃત્યુ બાદ તેમના વિશે જાણવાની જિજ્ઞાસા હોય છે પરંતુ હાલ જે ચાલી રહ્યું છે તેને દર્શકોની જિજ્ઞાસાનું શોષણ કરવું કહી શકાય છે. 

વધારે પડતી ન્યૂઝ ચેનલોએ અંગતતા અને મર્યાદા ઓળંગી લીધી છે. આ લોકોને પૂછવું જોઈએ કે તમારા પરિવારની કોઈ મહિલા વિશે આવી વાત કરવામાં આવે તો તમને કેવું લાગે.''

શું શ્રીદેવીનું મહિલા હોવું આ બધાનું કારણ છે?

શુભ્રા આ અંગે કહે છે, ''ખરેખર. આ કંઈ પ્રથમ વખત નથી, જ્યારે આવું થઈ રહ્યું છે. પ્રિન્સેસ ડાયનાનાં મૃત્યુ વખતે પણ મીડિયાએ તેમના ખાનગી જીવનને વેરવિખેર કરી નાખ્યું હતું. 

તે અંતિમ સમયમાં કોની સાથે હતાં, શું કરી રહ્યાં હતાં, દરેક વસ્તુ પર લખવામાં આવ્યું હતું. શ્રીદેવી એક અભિનેત્રી હતી. 

તેમના કામ વિશે વાત કરો. મોત સાથે જોડાયેલા તથ્યો પણ જણાવો. 

પરંતુ કોઈની છેલ્લી 15 મિનિટથી તમારે શું મતલબ છે? શું જરૂરીયાત છે આટલું જાણવાની?''

મીડિયા તો આ અટકળોનો પણ ઇશ્યૂ બનાવી રહ્યું છે કે શ્રીદેવીના લોહીમાં દારૂના અંશ મળ્યાં.

શુભ્રા...\n\ntl;dr:
બોલિવૂડ સ્ટાર શ્રીદેવીનું શનિવારે મોડી રાત્રે દુબઈમાં નિધન થયું હતું અને ત્યારબાદ ભારતીય મીડિયાએ કરોડો દર્શકોના પ્રિય અભિનેત્રીને પોતાની રીતે યાદ પણ કર્યા હતા.